અમદાવાદ: જામીન પર મુક્ત થયેલી વિદેશી યુવતીને ગેરકાયદે અટકાયત કરીને નરોડા પોલીસ સ્ટેશનમાં રખાતાં મામલો કોર્ટમાં પહોંચ્યો છે. મેટ્રો કોર્ટે આ કેસમાં એસઓજીને નોટિસ ઇશ્યૂ કરીને હાજર રહેવાનો આદેશ કર્યો છે. તારીખ 2 ડિસેમ્બર 2016ની રાત્રે ઉઝબેકિસ્તાનની મદિના નામની યુવતી રણાસણ ટોલ પ્લાઝા પાસે રિક્ષામાં બેસી પસાર થતી હતી. તે સમયે બાઇક પર આવેલા બે શખસો અને રિક્ષાચાલક સાથે મળીને યુવતીના મોબાઇલ ફોન અને પર્સને લૂંટી લીધાં હતાં, અને તેને સુમસામ રસ્તામાં ઉતારી ભાગી ગયા હતા.